Poštovani članovi,

Na osnovu članova 16. i 18. Statuta Glumačke organizacije Srbije (u daljem tekstu: GOS) obaveštavam vas i pozivam da prisustvujete sednici Skupštine GOS.

Skupština GOS održaće se dana 30.11.2022. godine u  Atelje-u 212, u ulici Svetogorska broj 21, u 14 časova.

Za sednicu Skupštine je utvrđen sledeći dnevni red:

1. Glasanje za izmenu Statuta i donošenje Odluke o izmenama i dopunama Statuta GOS;

2. Usvajanje izveštaja o Tarifi i Planu raspodele;

3. Plan za sledeću godinu;

4. Izveštavanje o sporu oko statusa u UFGS;

5. Ostalo;

Ovim putem dostavljam i materijal za dnevni red, odnosno Predlog Statuta o izmenama i dopunama Statuta GOS i to za izmenu člana 10. stava 2., koji se nalazi u prilogu ovog mail-a. U slučaju dodatnog materijala za predloženi dnevni red, isti će biti dostavljen blagovremeno.

S tim u vezi, prva tačka dnevnog reda biće promena pomenutog stava u članu 10. Statuta, a razlog je prilagođavanje Statuta GOS u cilju sticanja članstva u međunarodnoj organizaciji SCAPR. Pristupanje GOS SCAPR-u biće veoma značajno za nastavak ostvarivanja ciljeva GOS, pre svega unapređenju kolektivnog ostvarivanja prava interpretatora.

Pravo učešća i glasanja na Skupštini imaju svi članovi GOS. Imajući u vidu da se pomenuta odluka donosi većinom svih članova GOS, te da je potrebno najmanje 2/3 glasova svih članova, molimo vas da se odazovete pozivu i dođete na zakazanu sednicu Skupštine.

S poštovanjem,

Bojan Žirović

Predsednik Skupštine Glumačke organizacije Srbije